
București, 5 martie 2019
            Nr. 4c-11/547
     AVIZ 
asupra proiectului de Lege pentru completarea art.8 alin.(2) din Ordonanţa de urgenţă a Guvernului nr.18/2017 privind asistenţa medicală comunitară
În conformitate cu prevederile art.95 din Regulamentul Camerei Deputaţilor, republicat, cu  modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea art.8 alin.(2) din Ordonanţa de urgenţă a Guvernului nr.18/2017 privind asistenţa medicală comunitară, trimis cu adresa nr. P.L.x. 362 din 6 iunie 2018 şi înregistrată cu nr. 4c-11/547 din 7 iunie 2018.
Senatul, în calitate de primă Cameră sesizată, a adoptat proiectul de lege în ședința din 4 iunie 2018.

Conform dispoziţiilor art.75 din Constituţia României, republicată şi ale art. 92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut inițiativa legislativă menționată mai sus în şedinţa din 5 martie 2019.

Proiectul de lege  are ca obiect de reglementare modificarea şi completarea Ordonanţei de urgenţă a Guvernului nr.18/2017, în scopul introducerii în categoria profesională a persoanelor care pot acorda asistenţă medicală comunitară si a medicilor de medicină de familie în localităţile din Munţii Apuseni şi în cele din Rezervaţia Biosferei „Delta Dunării”, având în vedere gradul de izolare ridicat al locuitorilor din aceste comune, care nu au posibilitatea să se deplaseze în alte localităţi, în special în sezonul rece, pentru a obţine servicii medicale de asistenţă medicală primară.
 Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ nr.263/28.03.2018. 

În urma dezbaterilor s-a hotărât, cu unanimitate de voturi, avizarea favorabilă a proiectului de lege, în forma transmisă Comisiei juridice, de disciplină și imunități de către Biroul Permanent.

Inițiativa legislativă face parte din categoria legilor ordinare. 

                                PREŞEDINTE,                                                    SECRETAR,

                              Nicușor HALICI                                    Aida – Cristina CĂRUCERU
Consilier parlamentar, Alexandra Muşat

